Ooops! The Adventure Continues

Ooops! Finny wou bass de? ass en däitsch-lëtzebuergesch-ireschen Animatiounsfilm fir Kanner aus dem Joer 2020. Et ass den Nofollgerfilm vun Ooops! Den Noah ass fort (2015).

D'engleschsproocheg Originalversioun hat jee no Regioun zwee ënnerschiddlech Titelen: Ooops! The Adventure Continues an Two by Two: Overboard!.

 Ëm wat geet et am Film? 

De jonken Naschti Finny a seng bescht Frëndin Lia falen duerch een Ongeschéck vun dem Noah senger Arch an d'Mier. Elleng op engem Flooss gi si wärend engem Stuerm vunenee getrennt. Wärend de Finny eng ganz Kolonie vun Naschtien ënner Waasser entdeckt, lant d'Leah op enger schéiner Insel. Wann déi Insel nëmmen net reegelméisseg géif zidderen a keen Damp aus der Spëtzt vum Bierg géif kommen...?

 Produktioun 
D'Produktiounsgesellschaft Fabrique d'images krut am September 2016 e Subside an Héicht vu 30.000 Euro vum Lëtzebuerger Filmfong accordéiert fir d'Dréibuch vum Film ze entwéckelen.filmfund.lu: Comité de Sélection décisions septembre 2016 Am August 2017 koum e weidere Subside vun 2,15 Milliounen Euro fir d'Filmproduktioun dobäi.filmfund.lu: Comité de Sélection décisions aout 2017

D'Titellidd vun der englescher Originalversioun war Stand for Hope vun der irescher Komponistin Eímear Noone an der Sängerin Sibéal. Et gouf fir en "Hollywood Music in Media Award" an der Kategorie "Bescht Lidd vun engem Animatiounsfilm" nominéiert.hotpress.com: Galway composer Eímear Noone earns Hollywood Music in Media Award nomination vum Kate Brayden (18. Janaur

Déi lëtzebuergesch Versioun gouf vum Jang Linster produzéiert. Där hiert Titellidd, "Du bass ni eleng", gëtt vum Deborah Schneider gesongen. D'lëtzebuergesch Synchronstëmm vum Finny ass déi vum vum Noël Tani a vum Mia Conter als Lia. Aner Stëmme komme vum Simon Larosche, Susy Lentz, Monique Mille, Christophe Strotz, a Jules Werner.rtl.lu: Ooops 2, Finny, wou bass de? (21. Dezember 2021)

 Kommerzielle Succès 

Genee wéi den éischten Deel, dee 25 Milliounen Euro verdéngt hat,filmstarts.de:  Ooops! 2 - Land in Sicht - Das europäische "Ice Age" geht in die zweite Runde! vum Christoph Petersen (gekuckt de 4. Juli 2022) war och dësen zweeten Deel e kommerziellen Erfolleg. A Groussbritannie stoung en am Oktober 2020 op der éischter Plaz vum nationale Box Office an huet an zwou Wochen iwwer 1 Milliounen Euro verdéngt.screenireland.ie: Box office success for Irish animated film as Two by Two: Overboard! tops the UK box office, taking in €1 million in first two weeks of release (4. November 2020) Och an Däitschland huet de Film méi wéi 1.5 Milliounen Euro verdéngt.

De Film huet weltwäit iwwer 10,5 Milliounen US-Dollar eragespillt.De Film op boxofficemojo.com

A Frankräich waren 209.637 Leit de Film an de Kino kucken.allocine.fr: Box Office du film Oups ! J’ai encore raté l’arche… (gekuckt de 4. Juli 2022)

 Wat sot d'Press? 

Christoph Petersen, filmstarts.de:
Ein nicht übermäßig kreativer, aber durchweg kurzweiliger Animations-Spaß – und damit eine erfreuliche Steigerung gegenüber dem ersten Teil.

Leslie Felperin, The Guardian:theguardian.com: Two By Two: Overboard! review – second helping of eye-frazzling Noah's ark yarn vum Leslie Felperin (22. Oktober 2020)
The crosscutting between assorted storylines is especially hectic even by the standards of this kind of film, and younger kids may struggle to keep up, but the animation is a little smoother and more comely than that of its predecessor. Meanwhile, the numerous Irish accents in this English-language version, reflecting the film’s co-production background, makes for a pleasant break from the dubbed-in American phonetics preferred by most cartoons of this nature.

Maroussia Dubreuil, Le Monde:monde.fr: « Oups ! J’ai encore raté l’arche », fake news chez les bébêtes poilues vum Maroussia Dubreuil ()
Le second volet du dessin animé inspiré par la Genèse, à l'animation rudimentaire et aux couleurs criardes, continue d'illustrer le bel usage du vivre-ensemble en déconstruisant le discours populiste. [...] Le film ne provoquera pas le grand frisson de la belle animation, fluide et féline, mais préparera les enfants aux élections des délégués de classe.

Kategorie:Däitsch Filmer
Kategorie:Lëtzebuergesch Filmer
Kategorie:Iresch Filmer
Kategorie:Däitsch Kannerfilmer
Kategorie:Lëtzebuergesch Kannerfilmer
Kategorie:Iresch Kannerfilmer
Kategorie:Däitsch Animatiounsfilmer
Kategorie:Lëtzebuergesch Animatiounsfilmer
Kategorie:Iresch Animatiounsfilmer
Kategorie:Filmer vum Sean McCormack
Kategorie:Filmer vum Toby Genkel
Kategorie:Filmer 2020